als_Latn dik_Latn sag_Latn
Një deputet i parlamentit grek është goditur me grushta gjatë një proteste në orët e pasdites në Athinë. Jorgos Kumucakos, deputet i Demokracisë së Re, u godit me grushta dhe sende të forta prej demonstruesve me origjinë nga krahina e Pondisë, territore ku banonin grekë që në lashtësi, por që u zaptuan prej otomanëve gjatë genocidit turk në fillim të shekullit XX.
Protesta u organizua në kryeqytetin helen prej organizatave të grekëve të larguar nga këto zona, pas një deklarate të ministrit grek të Arsimit, Nikos Filis, se në atë periudhë nuk u krye genocid, por spastrim etnik, çka egërsoi pasardhësit e gati një milionë viktimave të asaj periudhe që jetojnë sot në Greqi.
Deputeti Jorgos Kumucakos fillimisht iu bashkangjit turmës për të protestuar, por disa prej të pranishmëve fillimisht e fyen e më pas e goditën. Dyshohet se agresorët janë anëtarë të grupimeve ekstremiste të djathta, që si zakonisht akuzojnë partitë e qendrës për qëndrime të buta ndaj Turqisë dhe vendeve të tjera të rajonit, që sipas tyre kanë pretendime territoriale ndaj Greqisë.
Zoti Kumucakos u dërgua në spital për kurim, ndërsa policia ka filluar punën për identifikimin e autorëve të ngjarjes.
Akti u dënua nga të gjitha partitë politike në vend.
Të ngjashme
-
Reshje intensive në gjithë vendin, Xhaçka: Jemi në monitorim, FA pranë komunitetit
Ministrja e Mbrojtjes, Olta Xhaçka në.
-
Ekstremistët e “Agimit të Artë” bllokojnë shkollën ku mësohet gjuha shqipe
Ekstremistë të “Agimit të Artë” kanë.
-
Amendamenti i PD kundër Markut, Ulsi Manja në ERTV: Duan të zhbëjnë reformën në drejtësi
Sot në “INTERVISTA” në ERTV, ishte.
-
Përkeqësohet situata nga reshjet, uji “vërshon” rrugëve, era rrëzon shtylla tensioni
Përgjatë orëve të fundit moti mbi.
als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn